**Gweithgaredd Toes Halen**

**Dogfen Hawdd ei Darllen**

DELWEDD

Arwydd gwybodaeth 'g' coch a gwyn.

TESTUN

Dylid goruchwylio'r gweithgaredd gydag oedolyn. Ni ddylid bwyta’r addurniadau.

DELWEDD

Logo Amgueddfa Caerdydd/Museum of Cardiff yn cynnwys siapiau glas, pinc, oren, coch a gwyrdd.

TESTUN

Gwnewch eich addurniadau toes halen eich hun!

TESTUN

Beth fydd ei angen arnoch i wneud y toes halen:
1 cwpanaid o flawd plaen
½ cwpanaid o halen bwrdd mân
½ cwpanaid o ddŵr

DELWEDD

Darlun o dri chwpan. Mae'r cyntaf yn gwpan llawn o flawd plaen ac arwydd ychwanegu '+' glas yn dilyn. Mae'r ail yn hanner cwpan o halen bwrdd mân ac arwydd ychwanegu '+' glas yn dilyn. Mae'r trydydd yn hanner cwpanaid o ddŵr.

TESTUN

Cam 1
Yn gyntaf ychwanegwch yr halen at y blawd ac yna ychwanegwch y dŵr. Cymysgwch nhw gyda'i gilydd nes ei fod yn edrych fel toes.

DELWEDD

Darlun o lwy gymysgu frown.

TESTUN

Cam 2
Ar arwyneb llawn blawd, tylinwch y toes nes ei fod yn llyfn ac yn gadarn. Awgrym: Ychwanegwch fwy o ddŵr os yw'r gymysgedd yn friwsionllyd neu fwy o flawd os yw'r gymysgedd yn rhy wlyb.

TESTUN

Cam 3

Defnyddiwch rolbren i rowlio'r toes allan nes ei fod tua 1cm o drwch.

DELWEDD

Rholbren wedi'i ddarlunio gyda dolenni coch ar ben toes gwyn.

TESTUN

Cam 4
Defnyddiwch dorwyr cwcis neu byddwch yn greadigol a siapiwch eich dyluniadau eich hun. Awgrym: Cofiwch ychwanegu twll ar gyfer llinyn neu ruban os ydych chi am hongian yr addurn.

DELWEDD

Pum darlun o addurniadau toes halen. Mae'r cyntaf yn gylch gwyn gyda stribed coch a chylchoedd gwyrdd ar draws y canol yn hongian ar linyn. Mae'r ail yn addurn siâp gellyg gyda stribedi lletgroes glas a phinc. Mae'r trydydd yn seren oren gyda seren wen â smotiau yn y canol. Mae'r pedwerydd yn goeden Nadolig werdd gyda goleuadau amryliw. Mae'r pedwerydd yn bluen eira goch ar gylch gwyn gydag ymylon danheddog yn hongian ar linyn.

TESTUN

Cam 5
Pobwch am 40-45 munud ar 100-120C tan yn gadarn. Ar ôl pobi, gadewch eich addurn i oeri. Awgrym: Bydd angen mwy o amser ar rai trwchus i bobi.

DELWEDD

Darlun o ffwrn las a gwyrdd gyda drws oren. Mae '100-120C' wedi'i ysgrifennu ar y drws.

TESTUN

Cam 6
Addurnwch gyda phaent, pinnau blaen ffelt, neu beth bynnag sydd ar hyd y lle.

TESTUN

Rydych chi bellach wedi gorffen eich addurniadau toes halen!
Gellir ailddefnyddio ac arddangos yr addurniadau hyn flwyddyn ar ôl blwyddyn.